open-index/open-wikipedia-markdown huggingface dataset:
Борба со бикови (Гоја)

мини|''Борба со бикови''
***Борба со бикови*** () е слика од Гоја во 1824 година, во сопственост од 1992 година на Музејот Ж. Пол Гети. Кога музејот ја купил сликата на аукција во 1992 година, го срушила претходниот аукциски рекорд на уметникот.

## Наводи

## Надворешни врски

* Каталошки запис во Музејот Ж. Пол Гети

Категорија:Уметнички слики од 1820-тите
Категорија:Слики од Франсиско Гоја
Облечена маха

***Облечена маха*** (; *Ла маха вестида*) е пандан-слика на шпанскиот сликар Франциско Гоја помеѓу 1800 и 1805 година. Таа е облечената верзија на претходната „*Гола маха*“ (1797 &ndash; 1800) и е изложена покрај неа во истата просторија во Музејот Прадо во Мадрид.

Сликата прво била во сопственост на премиерот Мануел Годој. Таа била двапати во збирката на Кралската ликовна академија Сан Фернандо, исто така во Мадрид, кога била „одземена“ од шпанската инквизиција помеѓу 1814 и 1836 година и е во Музејот Прадо од 1901 година.

## Идентитет на моделот
Зборот *maхa* е женски облик на *maхo*, Шпанец од ниска класа од XVIII и XIX век. Моделот се идентификува како маха по нејзиниот костум, но нејзиниот идентитет не е познат; било предложено дека изгледа како љубовницата на Годој, Пепита Тудо.

## Поврзано
десно|мини|250x250пкс| Поглед на двете слики една до друга

* Гола маха
* Гола маха (шпански поштенски марки)

## Наводи

Категорија:Слики од Франсиско Гоја
Иван Цветковиќ

десно|thumb|250px|Иван Цветковиќ
**Иван Цветковиќ** (роден на 12 февруари 1981 година) ― српски поранешен професионален фудбалер кој играл како играч од средниот ред

## Клупска кариера
Додека играл за Звездара, Цветковиќ дебитирал во Првата лига на СР Југославија во сезоната  2001/02, прва сезона на клубот во највисокиот натпревар во земјата. Потоа се преселил во ОФК Београд во летото 2002 година. За време на неговата прва сезона со „Романтичарите“, Цветковиќ бил стандардно во првата постава, остварувајќи 30 настапи во лигата и постигнал два гола.

Во зимскиот преоден рок 2005 година, Цветковиќ се префрлил на Јавор Ивањица. Тој бил редовен член на тимот кој ја освои српската Прва лига 2007-08 со непоразен учинок. На почетокот на 2009 година, Цветковиќ се преселил во странство за прв пат и се приклучи на руската екипа Химки. Тој постигнал два гола на 21 натпревар за време на руската Премиер лига во 2009 година, клуб кој потоа претрпел испаѓање.

По кратко играње во Јавор Ивањица, Цветковиќ повторно се преселил во странство и летото 2010 година потпишал со клубот Зетису од Премиер лигата на Казахстан. Тој одиграл 56 настапи во лигата и постигнал три гола во следните две години. Во август 2012 година, Цветковиќ се вратил во Србија и се приклучил на Јагодина. Тој му помогнал на клубот да го освои Купот на Србија во 2013 година, нивниот прв голем трофеј досега, и да се пласира во финалето следната година. На почетокот на 2015 година, Цветковиќ се вратил во Казахстан и неговиот поранешен клуб Зетису. Тој исто така играл за Окџетпес во втората половина на годината. На почетокот на 2016 година, Цветковиќ се вратил во Јагодина.

Летото 2016 година Цветковиќ, повторно се приклучил на Јавор Ивањица. Во јуни 2020 година, Цветковиќ ја завршил својата играчка кариера, по српската суперлигашка средба помеѓу Инѓија и Јавор.

## Меѓународна кариера
На меѓународно ниво, Цветковиќ одиграл еден настап за СР Југославија до 21 година, играјќи го првото полувреме од 1:2 на пријателски пораз, на гостувањето кај Шпанија под 21 година, во април 2002 година.

## Почести

; Јавор Ивањица

* Српска прва лига : 2007–08

; Јагодина

* Куп на Србија : 2012–13 ; Вицепрвак 2013–14

## Наводи

## Надворешни врски

* 
* Ivan Cvetković at WorldFootball.net
* Ivan Cvetković at FootballDatabase.eu

Категорија:Живи луѓе
Категорија:Родени во 1981 година
Категорија:Косовски Срби
Категорија:Српски фудбалери
Категорија:Луѓе од Призрен
Категорија:Фудбалери на ФК Химки
Категорија:Фудбалери на ФК Јагодина
Доне Чапарев

**Доне Чапарев** е роден на 4 јуни 1949 година во Струмица, починал во 17 ноември 2000 година, во Струмица поет, драмски писател.

## Животопис
Доне Чапарев е роден во Струмица, каде што завршил основно и дредно училиште. Дипломирал на Филозофски факултет во Скопје. Работел како новинар во Центар за радио и новинарско-издавачка дејност во Струмица, а потоа се префрлил во Скопје каде што работел во издавачко претпријатије „Југоскоп - Ревија Бизнис“ во Скопје.
Зад себе оставил повеќе книги поезија, детска поезија, и драми.
Бил член на Друштво на писатели на Македонија од 1976 година.

## Дела
* Живи сенки - поезија, 1972 година;
* Вечерни патувања - поезија, 1975 година;
* Живи огништа - поезија, 1976 година;
* Витрина полна со детски итрини - поезија за деца, 1977 година;
* Благој Мучето - драма. 1977 година;
* Воздушни балончиња - поезија за деца, 1978 година;
* Тајна магија на  ѕидот - поезија, 1996 година;
* Сенарник, поезија, 1998 година;
* Исповед на Самоил, поезија, 1999 година

## Наводи

Категорија:Македонски писатели
Категорија:Членови на ДПМ
Категорија:Луѓе од Струмица
R. E. M. (музички албум)

**R. E. M.** — музички албум на македонската рок-група „Funk Shui“.

## Содржина
Албумот содржи 10 песни:
# Огледала
# Дом
# Little wing
# No esé
# Грла јарци
# Деца
# Одење по жица над поле полно памук
# Ме газат
# Touch and go
# Огледала II

## Опис на албумот
Музиката за сите песни (освен третата која е компонирана од Џими Хендрикс) е дело на групата, а текстовите ги напишал Лука Ѓоргиевски, освен третата (дело на Хендиркс) и осмата (дело на Ристо Солунчев). Песните се снимени од Ристо Намичев во „22 Студио“; песните се миксирани и мастерирани од Драган Гиновски - Гино, освен првата и четвртата за кои миксот и мастерингот ги направил Намичев; албумот го дизајнирал Намичев. Покрај членовите на групата: Лука Ѓоргиевски (гитара, пијано и вокал), Давид Николовски (тапани) и Михаил Намичев (бас-гитара), на албумот настапуваат и: Ристо Солунчев (вокал на осмата песна) и Ема Јовановиќ и Мона Јовческа (придружни вокали на десеттата песна). На албумот е наведена следнава порака од челновите на групата: „Кога во една заедница спортот е кислород, науката е мозокот, музиката е духот а ликовноста фиктивниот корпус, не би сакале да ѝ попуштиме на апатијата пред духовната живост. Звуците на овој албум се вознемирувачки, повремено непожелни, скоро никогаш афирмативни кон индиферентноста. Пеењата врз овие звуци се најдобро изведени во однос на способноста и можностите на изведувачот и тежнеат да бидат искрени и поттикнувачки пред совршени и лесно восприемливи. Текстуалниот израз од пеењата е ненамерно создаден, е цврсто втемелен со вистинитоста на доживувањата и чувствата за идеите од каде што и во целост потекнува. Формите на „поезијата“ се најчесто асоцијативни, додека користењето на симболи го оформува нејасниот изглед на истите. Темите во целост се тек на мисла наместо отсликување на секојдневни појави, луѓе, случувања и сл. Сигурни сме дека сликите од овој албум ќе ви ја растреперат главата и рашират духот, најмалку додека ги создавате, повеќе кога ќе допрат, најмногу кога ќе дозволите.“.

## Наводи

Категорија:Изданија на 22 Records
Категорија:Албуми на Funk Shui
Фанк Шуи (музичка група)

**Funk Shui** (изг. *Фанк шуи*) — македонска рок-група.

## Состав
Првобитно, групата ја сочинувале: Лука Ѓоргиевски - вокал, гитара и пијано, Давид Николовски - тапани и Стефан Стојанов - бас-гитара, а подоцна, Стојанов бил заменет со Михаил Намичев.

## Видеографија

## Дискографија

### Албуми:
* "Aether" (2012)
* "R. E. M." (2015)
* "Никогаш Пак" (2023)

### ЕП:

* "Импулс" (2023)
* "Got Funk? (Demo)" (2010)

### Синглови:

* "Никогаш Пак" (2024)
* "Чај" (2023)
* "Fu_k Shui" (2023)
* "Магла" (2023)
* "Не Време" feat. Вера Љубојна (2021)
* "Ветер" (2020)
* "Метеори" (2020)
* "Деца" (2018)
* "Крик" (2018)
* "Виулица / Сомнежи?" (2018)
* "Стаклени нозе" (2017)
* "Touch and Go" (2015)
* "Ме Газат" feat. Ристо Солунчев (Чиста Околина) (2014)
* "Грла Јарци" (2014)
* "Огледала" (2013)
* "Архив на град Скопје" (2012)

## Надворешни врски
* Страница на Јутјуб
* Страница на Инстаграм
* Страница на Фејсбук
* Страница на Тикток
* Официјална веб страница

## Наводи

Категорија:Македонски рок групи
Бостонци (филм од 1984)

**„Бостонци“** (англиски: *The Bostonians*) – британско-американски филм од 1984 година, во режија на Џејмс Ајвори, по сценариото на Рут Проер Џабвала (Ruth Prawer Jhabvala), заснован на истоимениот роман на Хенри Џејмс. Продуцент на филмот е исмаил Мерчант, а главните улоги ги толкуваат: Кристофер Рив, Ванеса Редгрејв (која била номинирана за „Оскар“, Џесика Тенди, Медлин Потер и Весли Еди.

## Синопсис
Дејствието на филмот започнува во 1875 година, во Бостон, каде редовно се собираат десетина жени од високото општество. Тие се приврзаници на борбата за укинување на ропството и на суфражизмот, т.е. на движењето за рамноправност на жените со мажите. Една од главните членки на тоа друштво е Олив Чанселор (ја игра Редгрејв) која ја посетува далечниот роднина Бејсил Ренсом (го игра Рив). Тој работи како адвокат во Њујорк, а потекнува од јужните делови на САД и поради тоа застапува конзервативни ставови за жените и за бракот. На една средба кај госпоѓата Брдзај (ја игра Тенди), младата Верена тарант (ја игра Потер) одржува одличен говор и ги воодушевува сите присутни, а веднаш го привкелува вниманието и на Ренсом. Воодушевената Олив станува блиска со Верена и ја прима во својот дом при што му дава пари на нејзиниот татко за да остави ќерката под нејзино покровителство. Со текот на времето, Верена станува позната по своите говори, а Олив, пак, е сè повеќе посесивна и бара од неа да се заколне дека никогаш нема да се омажи и нема да ја напушти. Ренсом стапува во контакт со Верена и се обидува да ја заведе, а Олив постојано се обидува да ја попречи нивната врска. Истовремено, за Верена се интересираат и други млади луѓе, вклучувајќи и едно момче од богато семејство кое ѝ нуди брак. Меѓутоа, Верена бара од Олив да го напуштат Њујорк и тие се селат подалеку од градот. Набргу, таму пристигнува Ренсом, кој отворено ѝ ја изјавува својата љубов на Верена и бара од неа да се откаже од женското движење. Верена е во дилема: од една страна, таа го сака Ренсом, но од друга страна, нема сила да ѝ се спротивстави на Олив. За да го елиминира Ренсом, Олив ја преселува Верена на друго место. Неколку месеци, Ренсом е во потрага по неа, а еден ден купува билет за јавниот настап на Верена, која во меѓувреме ги полни салите со своите говори. Кога Верена го здогледува Ренсом во публиката, веднаш ја губи силата и не може да го одржи говорот, а Ренсом е упорен и влегува во гардеробата, ја зема Верена со себе и двајцата ја напуштаат салата заедно. Разочараната публика ја напушта салата, а тогаш Олив излегува на бината и држи говор за правата на жените.

## Наводи

Категорија:Филмови од 1984 година
Категорија:Британски филмови
Категорија:Американски филмови
Категорија:Филмови на англиски јазик
Категорија:Филмови засновани на романи
Категорија:Филмови чие дејствие се одвива во Бостон
Категорија:Филмови чие дејствие се одвива во Њујорк
Категорија:Филмови на Џејмс Ајвори
Категорија:Филмови со Џесика Тенди 
Категорија:Филмови со Весли Еди
Категорија:Филмови со Медлин Потер
Категорија:Филмови со Кристофер Рив
Категорија:Филмови со Ванеса Редгрејв
Љубен Ташковски

**Љубен Ташковски** е роден на 4 јануари 1931 година во Струмица, починал на 2 јули1994 година во Скопје, бил поет.

## Животопис

Љубен Ташковски е роден во Струмица, каде што завршил основно училиште и прва година гимназија, продолжил образование во Кавадарци, а студирал и во Белград, но се вратил во Македонија, каде во Скопје завршил Филозофски факултет. Работел како новинар и професор по книжевност, но во1962 година решава да продолжи со статус на професионален писател, а во 1976 година остварува право на национална пензија. Бил член на Друштво на писатели на Македонија од 1960 година.

Добитник е на наградите: „Кочо Рацин“ на издавачката куќа „Македонска книга“; „5-ти Ноември“ на градот Струмица.

Љубен Ташковски е татко на македонскиот книжевник Братислав Ташковски.

## Дела

Катарина - поезија, 1958 година;

Балада за јужното небо - поезија, 1960 година;

Кукушанка - поезија, 1962 година;

За нас нема збогум - поезија, 1967 година;

Македонска рапсодија - поезија, 1969;

Илинден - поезија, 1969 година;

Љубен во Америка - поезија, 1970 година;

Мојата јужна љубов - поезија, 1979 година;

Калинка - поезија, 1981 година;
 
Од Скопје до Чикаго, од Њујорк до Сантјаго - поезија за деца, 1986 година

## Наводи

Категорија:Македонски писатели
Категорија:Членови на ДПМ
Категорија:Луѓе од Скопје
Категорија:Луѓе од Струмица
Кале (Возарци)

**Кале** — археолошко наоѓалиште во кавадаречкото село Возарци. Претставува утврдена населба од доцноантичко време.

На десниот брег на Црна Река, на доминантен рид со извонредна местоположба и со поглед кон влезот во клисурата се среќаваат фрагменти од керамички садови, питоси и многу градежен материјал. Населбата зафаќа површина од околу 100 × 90&nbsp;м.

## Поврзано
* Голема Страна — некропола од доцноантичко време спроти ова наоѓалиште
* Список на археолошки наоѓалишта во Кавадаречко

## Наводи
Голема Страна (Возарци)

**Голема Страна** — археолошко наоѓалиште во кавадаречкото село Возарци. Претставува некропола од доцноантичко време.

На левиот брег на Црна Река, од спротивната страна на наоѓалиштето Кале, кај самиот влез во клисурата се гледаат делови од камени плочи од гробови од типот циста.

## Поврзано
* Кале — утврдена населба од доцноантичко време спроти ова наоѓалиште
* Список на археолошки наоѓалишта во Кавадаречко

## Наводи
Гршниче (Возарци)

**Гршниче** — археолошко наоѓалиште во кавадаречкото село Возарци. Претставува некропола од доцноантичко време. 

На левиот брег на Црна Река, покрај стариот пат Кавадарци-Прилеп, а сега Кавадарци-Дреново (Р1103), во профилот се гледаат гробови градени од камени плочи од типот на циста.

## Поврзано
* Список на археолошки наоѓалишта во Кавадаречко

## Наводи
Градиште (Галиште)

**Градиште - Грамаѓето** — археолошко наоѓалиште во кавадаречкото село Галиште. Претставува населба од доцноантичко време и средниот век. 

На 3&nbsp;км западно од селото, на површина од 150 × 100&nbsp;м се среќаваат грамади од градежен материјал (камен, имбрекси и покривни ќерамиди). Исто така има и фрагменти од питоси и керамички садови.

## Поврзано
* Список на археолошки наоѓалишта во Кавадаречко

## Наводи
Долно Кале (Возарци)

**Долно Кале** — археолошко наоѓалиште во кавадаречкото село Возарци. Претставува утврдена населба од доцноантичко време.

На десниот брег на Црна Река, во непосредната близина на влезот во клисурата се откриени фрагменти од керамички садови и градежен материјал.

Недалеку над ова место е сместено наоѓалиштето Кале, кое е од истиот тип и период.

## Поврзано
* Список на археолошки наоѓалишта во Кавадаречко

## Наводи
Чаирче (Возарци)

**Чаирче** — археолошко наоѓалиште во кавадаречкото село Возарци. Претставува населба од доцноантичко време. 

На јужниот раб на селото, на десниот брег на Црна Река се среќаваат фрагменти од керамички садови и градежен материјал (камен, тегули и имбрекси).

## Поврзано
* Список на археолошки наоѓалишта во Кавадаречко

## Наводи
Моклишко Кале

**Моклишко Кале** — археолошко наоѓалиште во историското кавадаречко село Моклиште, денес во атарот на Ваташа. Претставува градиште од железното и доцноантичкото време. 

Во непосредната близина на Моклишкиот манастир „Св. Никола“, високо над левиот брег на реката Луда Мара, на височинка со извонредно поволна стратешка положба и со поглед кон средишниот дел на Кавадаречката Котлина, се наоѓаат остатоци од утврдување. На простор од 250 × 200&nbsp;м се среќаваат фрагменти од керамички садови и множество градежен материјал (кршен камен, тегули, имбрекси), како и архитектонска пластика (база, капител). 

Наодите се чуваат во Музејот и галерија од Кавадарци.

## Поврзано
* Моклишки манастир
* Список на археолошки наоѓалишта во Кавадаречко

## Наводи
Народен фронт (Шпанија)

мини|Знаме на Народен фронт
**Народен фронт** (на ) — изборна коалиција во Втората шпанска република и пакт основан во јануари 1936 година од разни лево ориентирани политички организации кои биле поттикнати од Мануел Азања со цел да се оспорат законодавните избори кои се одржале таа година. Во Каталонија и во денешната автономна заедница Валенсија коалицијата била позната како *Front d'Esquerres* (на каталонски, слободен превод: *Фронт на левицата* или *Левичарски фронт*).

Во Народен фронт се вклучиле *Шпанската социјалистичка работничка партија*, *Комунистичката партија на Шпанија*, *Работничката партија на марксистичкото обединување* и републиканците од *Републиканска левица* на Азања и *Републикански сојуз* на Диего Мартинес Барио. Овој пакт добил поддршка од националистите од Галисија (*Галисиска партија*) и Каталонија (*Републиканска левица на Каталонија*) и синдикалните *Општ сојуз на работниците* и *Национална конфедерација на трудот*. Многу анархисти кои не дале поддршка на изборите во 1936 година туку се повикале на воздржаност, подоцна се бореле на страната на Народен фронт во Шпанската граѓанска војна.

Коминтерната под контрола на Сталин во 1935 година одлучила дека како одговор на растот на фашизмот препорачливо е сојузување на комунистичките партии со другите антифашистички партии вклучувајќи ги и социјалистичките, па дури и буржоаските партии. Народниот фронт го победил Националниот фронт (коалиција од десничарски партии) на изборите во 1936 година и ја формирал новата шпанска влада. Мануел Азања бил избран за претседател на републиката во мај 1936 година, иако Шпанската социјалистичка работничка партија не се вкчучила во владата поради противењето на Франциско Ларго Кабалеро.

Во јули 1936 година, воени генерали (конзервативци и монархисти) поттикнале пуч насочен против владата на Народен фронт, започнувајќи ја Шпанската граѓанска војна.

Категорија:Втора Шпанска република
Интернационални бригади

**Интернационални бригади** или **Меѓународни бригади** () — воени единици формирани од Комунистичката интернационала за да ѝ помогнат на владата на Народен фронт во Втората шпанска република за време на Шпанската граѓанска војна. Организацијата постоела две години, од 1936 до 1938 година. Се проценува дека за време на целата војна помеѓу 40 илјади и 59 илјади луѓе учествувале во Интернационалните бригади, од кои 15 илјади загинале во борба.

Бригадите учествувале во битките за Мадрид, Харама, Гвадалахара, Брунете, Белчите, Теруел, Арагон и Ебро. Повеќето од нив завршиле со пораз за Интернационалните бригади. Во последната година од своето постоење, Интернационалните бригади биле интегрирани во Шпанската републиканска армија, како дел од Шпанската странска легија. Организацијата била распуштена на 23 септември 1938 година од шпанскиот премиер Хуан Негрин во негов залуден обид да добие поголема поддршка од либералните демократии во Комитетот за неинтервенција.

Интернационалните бригади биле силно поддржани од Коминтерната и ја претставувале определбата на Советскиот Сојуз да ѝ помогне на Шпанија со оружје, логистика, воени советници и преку НКВД, исто како што фашистичка Италија, фашистичка Португалија и нацистичка Германија им помагале на националистите кои се бореле против тогашната шпанска влада. Најголем број доброволци дошле од Франција (каде Француската комунистичка партија имала големо членство) и прогонети комунисти од Италија и Германија. Учествувале и многу Евреи од англофонските земји и од Источна Европа.

Републиканските доброволци кои биле против сталинизмот не се приклучиле на бригадите, туку се влеале во Народен фронт, во Работничката партија за марксистичко обединување (формирана од троцкистички, букаринистички и други антисталинистички групи, кои не ги делеле Шпанците и странските доброволци, меѓу кои бил и Џорџ Орвел), или пак во анархо-синдикалистички групи како што се Колоната Дурути, Интернационалното здружение на работниците и Националната конфедерација на трудот.

## Список на Македонци кои учествувале во Интернационалните бригади
* Алексо Демниевски - Бауман
* Боро Поцков
* Кирил Ќамилов
* Панде Божиновски
* Спас Банџов
* Трајко Мишковски
* Цветко Узуновски

## Наводи

Интернационални бригади
Категорија:Шпанска граѓанска војна
Категорија:Втора Шпанска република
Патилово (Зрновци)

**Патилово** — археолошко наоѓалиште во кочанското село Зрновци, Општина Зрновци. Претставува градиште од доцноантичко време.

Над селото се издига висок рид со доминантна местоположба. На простор од 120 × 80&nbsp;м се гледаат остатоци од темели на бедем граден од камен и варов малтер. На површината на градиштето има градежен материјал, фрагменти од керамички садови и питоси.

## Поврзано
* Список на археолошки наоѓалишта во Кочанско

## Наводи
Зитензен (општинска заедница)

мини|Воденица во Зитензен
**Зитензен** () — општинска заедница во округот Ротенбург, во сојузната покраина Долна Саксонија, Германија. Нејзино седиште е селото Зитензен.

Општинската заедница Зитензен се состои од следниве општини:

# Грос Мекелзен
# Хамерзен
# Калбе
# Клајн Мекелзен
# Ленгенбостел
# Зитензен
# Тисте
# Фирден
# Вонсте

Категорија:Општински заедници во Долна Саксонија
Вонсте

**Вонсте** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Општината е најсеверна во општинската заедница Зитензен и од три страни се граничи со округот Штаде.

### Општински единици

Општината Вонсте се состои од селата Клајн и Грос Вонсте. Клајн Вонсте се наоѓа на потокот Раме, кој се влева во Осте.

### Соседни општини

На северозапад општината се граничи со Алерштет, додека на североисток и на исток со Зауензик.

## Наводи

## Надворешни врски

Категорија:Ротенбург (округ)
Грос Мекелзен

**Грос Мекелзен** () — општина во округот Ротенбург, во сојузната покраина Долна Саксонија, Германија.

## Географија
### Местоположба

Грос Мекелзен се наоѓа на реката Осте. Потокот Раме, кој извира во општината Зауензик, се влева кај Грос Мекелзен во Осте.

### Општински единици

Кон општината покрај главното место Грос Мекелзен припаѓа и местото Кумилен.

### Соседни општини

Општината се граничи со Клајн Мекелзен, Зитензен, Хамерзен и Елсдорф.

## Наводи

## Надворешни врски

Категорија:Ротенбург (округ)
Крокала

**Крокола** бил нимфа во старогрчката митологија .

## Митологија
Тоа беше Океанида, чие име значеше морски брег. Таа беше една од Артемида, придружник на нимфата на божицата Артемида . Тоа го спомна Овидиј во „ Метаморфози “.

## Извори

Категорија:Океаниди
Фирден

**Фирден** () — општина во округот Ротенбург, во сојузната покраина Долна Саксонија, Германија.

## Географија
### Местоположба

Низ општината тече потокот Раме.

### Општински единици

Покрај главното место Фирден, кон општината припаѓаат и местата Грос- и Клајн-Ипензен, Рамсхаузен и Нител.

## Наводи

## Надворешни врски

Категорија:Ротенбург (округ)
Зитензен

**Зитензен** () — општина во округот Ротенбург, во сојузната покраина Долна Саксонија, Германија. Се наоѓа околу 20 километри североисточно од окружниот град Ротенбург на Виме и 45 километри југозападно од Хамбург.

Општината претставува административно седиште на истоимената општинска заедница.

## Географија
### Местоположба

Општината е опкружена од општините Клајн и Грос Мекелзен, Ленгенбостел, Тисте и Фирден.

Реката Осте поминува низ општината, а во минатото на нејзе постоела воденица.

## Наводи

## Надворешни врски

Категорија:Ротенбург (округ)
Грамади (Лепопелци)

**Грамади** — археолошко наоѓалиште во кочанското село Лепопелци, Општина Чешиново-Облешево. Претставува населба од доцноантичкото време. 

На 500&nbsp;м јужно од селото, на десната страна од патот што води за Ново Селани, на простор од 200 × 200&nbsp;м се среќаваат фрагменти од керамички садови, питоси и покривни ќерамиди. Во нивите има и неколку грамади од кршен камен и варов малтер.

## Поврзано
* Список на археолошки наоѓалишта во Кочанско

## Наводи
Продолжен кабел

мини|Продолжен кабел со прекинувач и шуко приклучоци под 45° 
мини|Осветлен прекинувач на продолжен кабел

**Продолжен кабел** – блок електрични приклучоци што се наоѓаат на крајот на флексибилен кабел (вообичаено со приклучок на другата страна) кој овозможува напојување на повеќе електрични уреди од еден електричен приклучок. Продолжните кабли се користат кога повеќе уреди се наоѓаат блиску едно до друго, на пр. аудио, видео системи, апарати, електрични алати и светилки. Честопати продолжните кабли се опремени со осигурувачи чија цел е да ја прекине електричната струја во случај на преоптоварување или краток спој. Некои продолжни кабли се опремени со заштита од електрични пренапони.

## Видови
Продолжните кабли може да се поделат на:
*со пренапонска заштита
**стандардни
**интелингентни
**за лаптопи
*без пренапонска заштита
**без прекинувач
**со прекинувач
*со макара

## Наводи

Категорија:Електрични инсталации
Категорија:Австралиски пронајдоци
Манатуту (општина)

**Манатуту** (португалски: *Município Manatuto*, тетум: *Munisípiu Manatutu*) — една од општините (поранешни области) на Источен Тимор, сместена во централниот дел на земјата. Има население од 46 619 жители (Попис 2010 година) и површина од 1 782&nbsp;км2. Главниот град на општината е исто така именуван Манатуту.

## Етимологија
Зборот *Manatuto* е португалска апроксимација на локалниот збор на Тетум и Галоли јазиците, *Manatutu*, што значи „клукајдрвец “.

## Географија
лево|мини|Мапа на Манатуту
Границите на општината Манатуту се идентични со границите на колонијален португалскиот Тимор.

Општината се граничи со општините Баукау и Викеке на исток и Мануфахи, Ајлеу и Дили на запад. Достигнува и до јужниот и северниот брег на островот и е само една од двете општини што го прават тоа (другата е Лаутен на крајниот исток) и има најголема географска разновидност. На север е теснецот Ветар, на југ е Тиморското Море.

## Население
Покрај официјалните јазици на Источен Тимор (тетумски и португалски), голем дел од населението во општината го зборува малезиски-полинезиски јазик Галоли, кој според уставот е назначен за „национален јазик“.

## Познати личности
Општината е позната како родното место на Ханана Гусмао, првиот претседател на нацијата. Роден е во селото Лалеја (19 км источно од градот Манатуту).

## Поврзано

* Источен Тимор
* Општини во Источен Тимор

## Нaвoди


## Надворешни врски

* Манатуту

Категорија:Општини во Источен Тимор
Мануфахи (општина)

**Мануфахи** (португалски: *Município Manufahi*, тетум: *Munisípiu Lautein*) — една од општините на Источен Тимор. Има население од 53 691 (попис од 2015 година) и површина од 1 323 км². Главниот град на општината е Саме.

## Историја
За време на португалската колонија, општината се викаше Саме, по главниот град. Тоа беше епицентарот на Големата буна од 1910–12 година.

За време на индонезиската окупација, тогашната под-област Хато-Удо беше отцепена од тогашната област Мануфахи и се приклучи на Ајнару, а тогашната под-област Турискаи, претходно во Ајнару, беше преместена во Мануфахи.

## Географија
лево|мини|Мапа на Мануфахи
Мануфахи лежи на јужниот брег на Источен Тимор, на Тиморското Море. Се граничи со Манатуту на исток, Ајнару на запад и Ајлеу на север.

## Население
Покрај националните официјални јазици тетумски и португалски јазик, се зборува и малајо-полинезиски јазик Мамбаи.

## Поврзано

* Источен Тимор
* Општини во Источен Тимор

## Наводи


## Надворешни врски

* Портал Мануфахи

Категорија:Општини во Источен Тимор
Културно наследство на Македонија во Општина Штип

Ова е **список на објекти прогласени за [[Список на културно наследство на Македонија|културно наследство на Македонија]]** на подрачјето на Општина Штип според евиденцијата во Регистарот на културно наследство на Управата за заштита на културното наследство на Македонија (УЗКН).
Требеништа (Горенци)

**Требеништа** - **Сува Чешма, Три Чељусти, Вртуљка** — археолошко наоѓалиште во охридското село Горенци, Општина Дебрца. Претставува важна некропола од железното време, прогласена за културно наследство на Македонија.

На трите месности што лежат на околу 1,5&nbsp;км јужно од селото Требеништа, а на околу 200&nbsp;м источно од северниот крај на пистата на Охридскиот аеродром е откриен голем број гробови од т.н. „некропола Требеништа“.

## Историја на ископувањата
Со археолошките ископувања од 1918 година, па со прекин до 1972 година се откриени вкупно 56 гробни конструкции, меѓу кои првите 13 гроба се исклучително богати со многубројни прилози и се наречени „кнежевски“, а останатите имаат поскромен гробен инвентар и се назначени како „сиромашни“. Со најновите археолошки ископувања е пронајдено дека во некрополата се вршени погребувања од крајот на VII до крајот на IV век или до крајот на III век п.н.е., со нагласок на крајот на VI и на почетокот на V век пред н.е., од кога потекнуваат „кнежевските“ гробови. Повеќе гробови биле откриени во текот на воените операции и при изградбата на патот Охрид-Кичево од страна на бугарските војници во пролетта на 1918 година, потоа при ископувањето во 1918 година под раководство на Карел Шкорпил. Ископувањата од 1930 до 1934 година се под раководство на Никола Вулиќ, ископувањата во 1953/54 од страна на Васил Лахтов и Ј. Кастелиц и во 1972 година под раководство на Владо Маленко.

Наодите од ископувањата се чуваат во Археолошкиот музеј во Софија, во Народниот музеј во Белград и во Заводот и музеј во Охрид.

## Поврзано
* Требеништа (некропола) — другата важна древна некропола во околината
* Требенишко кале — утврдена населба бронзеното, железното, хеленистичкото и римското време
* Список на археолошки наоѓалишта во Охридско

## Наводи

Категорија:Културно наследство на Македонија во Општина Дебрца
Градиште (Косел)

**Градиште** — археолошко наоѓалиште во охридското село Косел. Претставува утврдена населба од бронзеното време.

Североисточно од селото, над селските куќи, од десната страна на патот за Ресен (А3) се издига рид со зарамнет врв на кој по рабовите можат да се следат траги од утврдување. По површината се среќаваат фрагменти од керамички садови со груба фактура, рачно изработени.

Наоѓалиштето е прогласено за културно наследство на Македонија.

## Поврзано
* Список на археолошки наоѓалишта во Охридско

## Наводи

Категорија:Културно наследство на Македонија во Општина Охрид
Градиште (Долно Лакочереј)

**Градиште** — археолошко наоѓалиште во охридското село Долно Лакочереј. Претставува населба од бронзеното време.

На 2&nbsp;км западно од селото има тумба со доминантна положба. На нејзиниот зарамнет дел, кој има елипсовиден облик, развлечен во правец исток-запад, при копањето на ровови се исфрлени на површината фрагменти од керамички садови и орудија од камен и коска.

Наоѓалиштето е прогласено за културно наследство на Македонија.

## Поврзано
* Список на археолошки наоѓалишта во Охридско

## Наводи

Категорија:Културно наследство на Македонија во Општина Охрид
Градишор (Милетково)

**Градишор - Мрамор** — археолошко наоѓалиште во гевгелиското село Милетково. Претставува населба и некропола од раноантичкото и римското време.

Наоѓалиштето е прогласено за културно наследство на Македонија.

## Местоположба

Наоѓалиштето се наоѓа на 1,5 километри јужно од селото Милетково, на десниот брег на Вардар, спроти наоѓалиштето Исар во Марвинци

## Историја

Било прогласено за културно наследство на Македонија со решение од 31 декември 2003 година од страна на Републичкиот завод за заштита на спомениците на културата.

## Опис

Во нивите на П. и Н. Митреви, што се наоѓаат на големо зарамнето флувијално плато со површина од околу 2,5&nbsp;хектари, се гледаат темели од објекти, а по површината има множество фрагменти од керамички садови, питоси, имбрекси и градежен материјал. Во профилот пресечен со изградбата на железничката пруга Скопје-Гевгелија се гледаат гробни конструкции градени од камени плочи од типот на циста.

## Поврзано
* Список на археолошки наоѓалишта во Гевгелиско

## Наводи

## Надворешни врски
Ветка Црква (Прдејци)

**Ветка Црква** — археолошко наоѓалиште во гевгелиското село Прдејци. Претставува сакрален објект од римско време.

Наоѓалиштето е прогласено за културно наследство на Македонија. Наодите се чуваат во Музејот во Гевгелија.

## Местоположба

Наоѓалиштето се наоѓа на североисточната периферија на селото Прдејци, во непосредната близина на пругата Скопје-Гевгелија.

## Историја

Било прогласено за културно наследство на Македонија со решение од 30 декември 2003 година од страна на Републичкиот завод за заштита на спомениците на културата.

## Опис

На него се среќаваат грамади од градежен камен и фрагменти од мермерна архитектонска пластика со различна профилација. Тука е најдено и мермерно торзо со претстава на облечена машка фигура во природна големина.

## Поврзано
* Список на археолошки наоѓалишта во Гевгелиско

## Наводи

## Надворешни врски
Горно Поле (Стар Караорман)

**Горно Поле - Балабаница** — археолошко наоѓалиште во штипското село Стар Караорман. Претставува населба и некропола од железното и раноантичкото време.

## Местоположба
Се наоѓа на 1&nbsp;км јужно од селото, од левата страна на патот за Штип. Претставува издолжено големо плато, со површина од десетина хектари, кое на северозападната и југозападната страна има стрмни падини кон коритото на Брегалница и нејзините суводолици, додека на североисточната страна благо се спушта кон Благова Река.

## Ископувања и наоди
Во 1958 година со длабоко рилање и подготвување на теренот за лозова плантажа бил уништен голем број мали тумули (околу 500), со конструкции од камен, во кои имало погребувања на кремирани и закопани покојници. Музејот од Штип извршил пробно истражување при што биле утврдени приближниот број и организацијата на тумулите, начинот на погребувањето и нивната временска припадност. Во 1959 година е извршено повторно ископување, и тоа во средишниот дел на висорамнинката, каде Иван Микулчиќ открил погребувања од V век п.н.е. Остатоци од тумули, како и гробни прилози се среќаваат и денес по целата површина на теренот.

Наодите се чуваат во Заводот и музеј во Штип. Наоѓалиштето е прогласено за културно наследство на Македонија.

## Поврзано
* Список на археолошки наоѓалишта во Штипско

## Наводи

Категорија:Културно наследство на Македонија во Општина Штип
Алушта (општина)

**Општина Алушта** (украински: *Алуштинська міська рада*, руски: *Алуштинский горсовет*, кримскотатарски: *Aluşta şeer şurası*), официјално „*територија управувана од градскиот совет Алушта*“, позната и како *Голема Алушта* — еден од 25-те региони на Автономната Република Крим, територија признаена од мнозинството земји како дел од Украина, но анексирана од Русија како Република Крим. Население: 52.318 (Попис од 2014 година).

Тоа е туристички регион, сместен на јужниот брег на Крим - една од најпознатите рекреативни територии на поранешниот Советски Сојуз.

## Историја

Градскиот совет на Алушта првично вклучувал единствена населба - градот Алушта, кој бил град на регионална подреденост до 1964 година. Регионот Алушта е формиран на 3 декември 1920 година.

Во 1964 година, регионот Алушта бил укинат и територијално проширен како Градскиот совет на Алушта во рамките на Украинска ССР, а Алушта, соодветно, станал главен град. Во 1991 година станал дел од Автономна Република Крим во составот на Украина.

Од 2014 година, Општина Алушта била вклучена во составот на Русија, како дел од нејзината анексија на Крим.

На 17 јули 2020 година, парламентот на Украина, кој не го признава припојувањето на Крим кон Руската Федерација, усвоил резолуција за нова мрежа на области во земјата, која треба да ги обедини териториите на поранешните градски општини Алушта и Јалта во новоформираната област Јалта, но оваа одлука не стапува на сила во рамките на украинското законодавство сè додека не се врати Крим во општа надлежност на Украина.

## Население
Според Пописот на население во Украина во 2001 година, општината имала 52.215 луѓе. Етничкиот состав на населението било како што следува:
* Руси - 67,1%,
* Украинци - 23%,
* Кримски Татари - 6%,
* Белоруси - 1,4%,
* Полјаци - 0,2%,
* Молдавците - 0,2%.

## Наводи

Категорија:Општини во Крим
Aether (музички албум)

**Aether** - музички албум на македонската рок-група „Funk Shui“, објавен во 2012 година како издание на „ИнтерМедиа“.

## Содржина
Албумот содржи девет песни:
# Intro
# Rush
# Градиште
# Архив на Град Скопје
# Feel me
# Виулица
# Primetime
# Стаклени нозе
# Улица 22

## Опис на албумот
На албумот настапуваат членовите на групата: Лука Ѓоргиевски (гитара, пијано и вокал), Стефан Стојанов (бас-гитара) и Давид Николовски (тапани), кои се автори на сите песни. Албумот е снимен во „22 Records Studio“ во периодот од август 2011 до февруари 2012 година, а продукцијата, миксот и мастерингот ги направил Михаил Намичев, кој е автор и на дизајнот на обвивката на албумот, додека цртежите се дело на Матеја Николиќ.

## Наводи

Категорија:Албуми на Funk Shui
Судак (општина)

**Општина Судак** (, , ), официјално „територијата управувана од градскиот совет на Судак“ е една од 25-те региони на Полуостровот Крим, во моментов е предмет на територијален спор меѓу Руската Федерација и Украина. Населението е 32,278 жители (според пописот на населението во 2014 година).

## Административни поделби
Во рамките на административните поделби на Русија, Судак, заедно со голем број урбани и рурални населени места, е вграден одделно како **градот со републиканско значење Судак** - административна единица со статус еднаков на окрузите. Како управна поделба, градот со републиканско значење Судак е вметнат како **Градски Округ Судак**.

Во рамките на административните поделби на Украина, Судак е вграден како **град со републиканско значење Судак**. Украина нема општински поделби.

Покрај градот Судак, регионот го вклучува градот Нови Свит и 14 села кои се организирани во 7 заедници.

Поранешните кримскотатарски имиња, кои биле службено променети во 1945-49 година и сега користени само од кримскотатарската заедница, се споменуваат во заградите.

* **Селска заедница Веселе**
** Веселе (Кутлак)
* **Селска заедница Хрушивка**
** Хрушивка (Сувук Сала)
** Переваливка (Ел Бузлу)
** Холодивка (Османчик)
* **Селска заедница Дачне**
** Дачне (Тарак Таш)
** Лисне (Сувук Сув)
* **Селска заедница Мижричја**
** Мизричја (Ај Серез)
** Ворон
* **Селска заедница Морске**
** Морске (Капсихор)
** Хромивка (Шелен)
* **Градска заедница Нови Свит**
** Нови Свит
* **Селска заедница Соњачна Долина**
** Соњачна Долина (Коз)
** Бахативка (Токлук)
** Миндалне (Арка Дереси)
** Прибережне (Кефесија)

## Користена литература

Категорија:Општини во Крим
Категорија:Статии со извори на руски (ru)
Категорија:Координати на Википодатоците
Саки (општина)

**Општина Саки** () е една од 25-те региони на Полуостровот Крим, во моментов е предмет на територијален спор помеѓу Руската Федерација и Украина. Регионот се наоѓа на западниот брег на Крим на брегот на Црното Море. Негов административен центар е градот Саки. Во 2014 година, населението било 25.146.

За разлика од другите региони и општини на Крим кои содржат низа други населени места под нејзина јурисдикција, Општината Саки се состои само од нејзиниот административен центар Саки.

## Име
Општината Саки е позната и по своите две други домородни официјални имиња; на руски како „“, и на кримскотатарски како „Сак шеер шураси“. Разговорично, општината е позната како „територија управувана од **Градскиот совет** **на** **Саки** ()

## Административни поделби
Во рамките на административните поделби на Русија, Саки, заедно со голем број рурални локалитети, е вклучен одделно како **град со републиканско значење Саки** - административна единица со статус еднаков на окрузите. Како општински оддел, градот со републичко значење Саки е вграден како **Градски Округ Саки**.

Во рамките на административните поделби на Украина, Саки е вграден како **град со републичко значење Саки**. Украина нема општински оддели.

## Власт
Членовите на Градскиот совет на Саки се избираат на секои четири години, со 21 советник избран во единици со еден мандат и 21 советник во област со повеќе мандати.

## Демографија
Населението на Општината Саки било 28.522 според пописот во Украина во 2001 година и 25.146 во 2014 година според пописот на Крим во 2014 година.

Резултатите од составот на народноста во регионот на пописот во 2001 година биле како што следува:

* Руси - 65,1 процент
* Украинци - 24,3 проценти
* Кримски Татари - 5,8 проценти

Сите други народности ги зазеле преостанатите 4,8 проценти.

## Наводи

## Надворешни врски

* 

Категорија:Општини во Крим
Категорија:Статии со извори на украински (uk)
Категорија:Координати на Википодатоците
Сачки реон

**Сачки реон** (, , ) е еден од 25-те региони на Автономната Република Крим, територија признаена од мнозинството земји како дел од Украина и вметната од Русија како Република Крим. Негов административен центар е градот Саки, кој не е дел од областа. Население е 76,489 жители според пописот на населението во 2014 година.  

Округот ја вклучува населбата од урбан тип, Новофедоривка.

## Наводи


## Надворешни врски
   

Категорија:Реони во Крим
Категорија:Статии со извори на руски (ru)
Кировски Реон

**Кировски Реон** (, , ) е еден од 25-те региони на Крим, во моментов е предмет на територијален спор помеѓу Руската Федерација и Украина. Административен центар на реонот е населбата од градски тип, Кировске. Населението е 50,834 жители од пописот на населението во 2014 година. 

Реонот се наоѓа во источниот дел на републиката. Јужниот дел на реонот е опфатен со подножјата, додека северниот се наоѓа во кримската степа. Северно-кримскиот канал (главниот воден пат на северен Крим кој ја снабдува републиката со вода од реката Днепар) минува низ регионот.

Реонот е познат по историскиот град Стари Крим.

## Наводи

Категорија:Реони во Крим
Категорија:Статии со извори на руски (ru)
Чорноморски реон

**Чорноморски реон** (, , ) е еден од 25-те региони на Крим, во моментов е предмет на територијален спор помеѓу Руската Федерација и Украина. Населението е 30,500 според пописот на населението во 2014 година.

Сместено е на крајниот запад на републиката на Полуостровот Тарханкут. Административен центар на реонот е градот Чорноморске.

## Наводи


## Надворешни врски

* 

Категорија:Реони во Крим
Категорија:Статии со извори на руски (ru)
Мало Коњско (Коњско)

**Мало Коњско** — археолошко наоѓалиште во охридското село Коњско. Претставува населба од средниот век.

Во нивите што се наоѓаат на северниот крај на селото се среќаваат фрагменти од керамички садови и множество градежен материјал.

## Поврзано
* Список на археолошки наоѓалишта во Охридско

## Наводи
Сред Село (Косел)

**Сред Село** — археолошко наоѓалиште во охридското село Косел. Претставува некропола од хеленистичко време.

На северозападниот дел од селото, во дворот и непосредно околу куќата на Климе Аполески биле откриени повеќе гробови со богати прилози.

Наодите се чуваат во Заводот и музеј во Охрид.

## Поврзано
* Список на археолошки наоѓалишта во Охридско

## Наводи
Градиште (Коњско)

**Градиште** — археолошко наоѓалиште во охридското село Коњско. Претставува населба од хеленистичко време.

На околу 1,5&nbsp;км северозападно од селото, а источно од хотелот „Метропол“ има доминантен висок рид со зарамнето плато на кое се забележуваат остатоци од тврдина.

## Поврзано
* Список на археолошки наоѓалишта во Охридско

## Наводи
Св. Еразмо (базилика)

**Св. Еразмо** — археолошко наоѓалиште во Охрид. Претставува базилика и некропола од старохристијанско време. Наоѓалишето е прогласено е за културно наследство на Македонија.

Се наоѓа на 5-тиот километар од Охрид кон Струга, во јужното подножје на Габовски Рид и во непосредната близина на црквата „Св. Еразмо“ од XIII век. Овде, во некогашните ниви на Ѓорше Китразов од Охрид со систематските археолошки истражувања во 1974 и 1975 година од страна Заводот и музеј во Охрид (на чело со на Владо Маленко), се откриени остатоци од темели на трикорабна базилика и раносредновековна некропола од која се истражени 124 гробни целости, во кои погребувањата започнуваат од крајот на VI и комбинирано течат до XII век. Наодите се чуваат во Заводот и музеј во Охрид.

## Базилика
Самата базилика кај Св. Еразмо, откриена во 1974 година, се наоѓа на 7 км од Охрид на патот за Струга (А3), во близината на средновековната црква посветена на св. Еразмо. Базиликата е монументална, со димензии од 53 × 25 метри. Покрај трикорабниот наос, има простран атриум, нартекс, бочни анекси и крстилница. Нартексот и наосот се покриени со мозаици со геометриска орнаментика и животински претстави. Олтарниот простор е поплочен со мозаик во опус сектиле, единствено тука застапен во охридскиот регион. Според стилот на мозаиците, може да се датира кон средината на V век.

## Некропола
Околу базиликата е откриена средновековна некропола во два слоја. Постариот ѝ припаѓа на археолошката култура Комани-Круе (VII–IX век). Овие гробови се сместени во централниот и северниот кораб на базиликата, и имаат насоченост С-СИ, СИ-ЈЗ, СЗ-ЈИ, со мошне богати гробни дарови — керамички садови, алатки, оружје, бронзени и железни лачни фибули со подвиена нога, плочести фибули, приврзоци за појас, бронзени и позлатени обетки и наушници, метални торквеси со и без прапорчиња, ѓердани од стаклена паста, престени, метални токи, прстени итн.

Поновите гробови се сместени во јужниот кораб и јужно од базиликата, насочени З-И, поредени во редови со ретки наоди (без сомнение христијански) и содржат вообичаени примероци на средновековен накит од X до XII век.

## Поврзано
* Енгелана (Св. Еразмо - Кулишта) — соседна утврдена населба од раноантичкото и хеленистичкото време
* Список на археолошки наоѓалишта во Охридско

## Наводи

Категорија:Урнатини во Македонија
Михаил Мишустин

мини|Портрет на Михаил Мишустин
**Михаил Владимирович Мишустин** (на ;  во ) — руски политичар и економист. Од јануари 2020 година е премиер на Русија.

Пред заземањето на премиерската функција, од 2010 година бил директор на Федералната служба за оданочување. Претседателот на Руската Федерација Владимир Путин го номинирал Мишустин за претседател на Владата на Руската Федерација на 15 јануари 2020 година, по оставката на Димитриј Медведев. Сослушувањата за неговото назначување се одржале во Државната дума на 16 јануари, и истиот ден бил назначен на функцијата.

Од април до мај 2020 година, премиерската функција на Мишустин како вршител на должност ја презел неговиот заменик Андреј Белоусов откако Мишустин објавил дека е позитивен на *[[COVID-19]]*.

## Наводи

## Надворешни врски

* Официјално мрежно место

Категорија:Премиери на Русија
Категорија:Носители на Орденот за заслуги пред татковината од IV степен
Aspire (телевизиски канал)

**Aspire** — американски телевизиски канал за Афроамериканците . Мрежата е лансирана од Меџик Џонсон на 27 јуни 2012 година.

## Историја
Како дел од својот аранжман за стекнување на малцински интерес во NBCUniversal, корпорацијата Комкаст се обврзала да пренесува неколку канали во сопственост на малцинствата. Аранжманот следел после притисокот предводен од Максин Вотерс на конгресните расправи. Во април 2011 година, Comcast побаралепредлози за мрежи во сопственост на малцинствата. Во февруари 2012 година, Comcast објавиле аранжмани за дистрибуција за четири канали, вклучувајќи го и Aspire. Четирите најавени канали и шест претстојни станици се избираат меѓу над 100 предлози да започнат да се емитуваат до 2020 година.

## Програми
### Моментални
* *Unboxed со Ники Чу*
* *Путер + Браун*
* *Шоуто на Берни Мек*
* *Дипломираните студенти АТЛ*
* *Iaулија*
* *Во жива боја*
* *Во куќата*
* *Одредот на МО*
* *Мојата сопруга и деца*
* *Соба 222*
* *Чија е линијата во секој случај?*

### Поранешни
* *Шоу на Бил Козби*
* *Шоуто на Флип Вилсон*
* *Хјули*
* *Јас шпионирам*
* *Линколн Хајтс*
* *Душевна храна*
* *Воз за души*

### Претстојните
Aspire исто така ги поседува правата за емитување на избор на фудбалски игри на колеџ ЦИАА, вклучени историски црни колеџи и универзитети .

## Поврзано
* БЕТ - Водечкиот американски основен кабелски и сателитски канал на ВиакомЦБС Домашни медиумски мрежи, моментално во сопственост на Виаком, кој започна во 1980 година како прва телевизиска мрежа посветена на програмирање насочени кон Афроамериканците.
** BET Her - спиноф дигитален кабелски и сателитски канал насочен кон афроамерикански жени.
* Bounce TV - американска дигитална мрежа со повеќе недвижнини во сопственост на компанијата EW Scripps .
* ТВ Еден - кабелска и сателитска мрежа насочена кон Афроамериканците, сопственост на Урбан Оне .
* ТВ Клео - сестринска мрежа на ТВ Еден насочена кон афроамерикански жени.

## Белешки

Категорија:Американски телевизиски мрежи
Културно наследство на Македонија во Општина Чаир

Ова е **список на објекти прогласени за [[културно наследство на Македонија]]** на подрачјето на Општина Чаир според евиденцијата во Регистарот на културно наследство на Управата за заштита на културното наследство на Македонија (УЗКН).

* 1 Заедно со Општина Центар.